stanford-oval/wikipedia huggingface dataset:
Friisilä

Kuitinmäentie (Länsiväylän pohjoinen rinnakkaistie) Friisilän kohdalla
Friisilänaukio
Friisilän pientaloaluetta, näkymä Friisinniityntieltä
Friisilä (ruots. Frisans) on Espoon Olarin kaupunginosan pienalue. Pohjoisessa Friisilä ulottuu Puolarintiehen ja Espoon keskuspuistoon, idässä Kuitinmäkeen, etelässä Länsiväylään ja lännessä Nöykkiöön. Friisilässä oli 2 943 asukasta vuodenvaihteessa 2022–2023. Alueen rakennuskanta koostuu pääasiassa erillisistä pientaloista. Vuodesta 1950 toiminut Friisilän Omakotiyhdistys ry on yksi Espoon aktiivisimmista asukasyhdistyksistäkenen mukaan?. Friisilän postinumeroalue 02240 Espoo on Suomen kolmanneksi suurituloisin: sen täysi-ikäisistä asukkaista 56,4 prosenttia kuului vuonna 2021 Suomen hyvätuloisimpaan viidennekseen.
Alueen ensimmäiset asukkaat olivat uudisraivaajia, jotka rakensivat kotinsa Frisans med Kaitansin kartanon maista lohkotuille rintamamiestonteille. Rakentaminen oli luvanvaraista vuosikymmeniä, sillä alueelle vahvistettiin asemakaava vasta vuonna 2000. Suurin osa alueen rakennuskannasta on valmistunut 1950-luvun jälkeen. 2000-luvulla tyypillistä on ollut tonttien lohkominen ja huomattavasti tiiviimpi rakentaminen, usein alkuperäisiä rakennuksia uusilla korvaamalla. Espoon kunnallisista palveluista Friisilän alueella toimivat, Friisilän koulu, Kuitinmäen koulun Tähtiniityn toimipiste, Friisilän päiväkoti ja Espoon Eläkekotisäätiön palvelutalo Hopeakuu.
Suurin nähtävyys alueella on Friisinkallion luonnonsuojelualue, kallioinen 26 hehtaarin metsäalue, joka toimii monipuolisena virkistys- ja retkikohteena. Friisinkalliolta löytyy sekä tuoreita että kuivia kangasmetsiä, silokallioita ja jyrkänteitä. Lakialueen eteläiseltä kallionpaljastumalta eli näköalakalliolta näkee merelle saakka. Friisinkallion pohjoisrinteellä on myös erityisen hieno, osittain peittynyt muinaisranta, jonka pituus on noin 200 metriä ja leveys enimmillään 20 metriä. Tämä muinaisranta oli aikoinaan, noin 7500 vuotta sitten, Litorinameren rantakivikko. Alueelta löytyy useita siirtolohkareita, ja pieni lähdealkuinen puro, jonka varrella on kosteikkokasvillisuutta. Friisinkallion säilyminen luonnontilaisena ei ole millään tavalla ollut itsestäänselvyys, vaan siihen on vaadittu asukkaiden aktiivista vaikuttamista.[lähde? ]
Friisilän entisiä tai nykyisiä asukkaita ovat entinen pääministeri Jyrki Katainen, näyttelijä Kiti Kokkonen ja kansanedustaja Pia Kauma.
Friisilänaukio on aukio Espoon Olarin Friisilässä. Aukiolla toimivat muun muassa eläinlääkäri, pyöräliike, hampurilaisravintola, videovuokraamo, grillikioski ja kukkakauppa. Friisilänaukio oli ennen tärkeä bussien päätepysäkki, mutta nykyään sinne kulkee vain yksi yölinja, 112N Kamppiin. Sen sijaan bussiyhteydet muualta Friisilästä ovat melko hyvät: Holmanmäestä lähtee linja 133 Matinkylän kautta Henttaalle, ja Puolarintietä kulkevat linjat 125 Espoonlahdesta Tapiolaan sekä 531 Espoon keskuksesta Tiistilään.[lähde? ]
Aiheesta muualla

Friisilän omakotiyhdistys ry
Friisilän koulu (Espoo)

| Friisilän koulu |
| --- | --- |

Sijainti:  Friisilä, Espoo
Tyyppi:  suomenkielinen alakoulu
Perustettu:  1962
Rehtori:  Eeva Lumiaro
Luokat:  1–6
Oppilaita:  noin 150
Verkkosivut
Friisilän koulu on pieni alakoulu Espoon Friisilässä. Koulu sijaitsee Matinkylä-Olarin alueella ja siellä opiskelee noin 150 oppilasta. Koulun rehtorina toimii Eeva Lumiaro.
Arkkitehti Jorma Järven suunnittelema koulurakennus on valmistunut vuonna 1962 ja peruskorjattu vuonna 2002. Järvi piirsi Friisilän kouluun samantapaisia kuusikulmaisia luokkahuoneita kuin samaan aikaan suunnittelemaansa Tapiolan kouluun ja lukioon.
Aiheesta muualla

Friisilän koulun sivut
Feeding Frenzy (videopeli)

| Feeding Frenzy |
| --- | --- |

Kehittäjä:  PopCap Games
Julkaisija:  PopCap Games
Pelimoottori:  Adobe Flash
Julkaistu:   15. maaliskuuta 2006  15. maaliskuuta 2006  15. maaliskuuta 2006
Lajityyppi:  toimintapeli
Pelimuoto:  Yksinpeli
Alusta:  Xbox 360, Xbox, Windows, Macintosh
Jakelumuoto:  kiintolevy, DVD-9
Lisää peliartikkeleitaVideopelien teemasivulla
Infobox OK  : 
Feeding Frenzy on syöntipeli, jossa pelaaja ohjaa nälkäisiä kalalajeja. Kalan on tarkoitus syödä mahdollisimman paljon 40 kentän pelissä ja kasvaa riittävän suureksi, jotta seuraavaan kenttään edetään. Kala kasvaa syödessään ja viimeisillä tasoilla kala tai valas voi syödä miltei kaikkea ruudulla näkyvää tulematta itse syödyksi. Pelin edetessä pelaaja etenee ravintoketjussa aina miekkavalaaksi asti. Pelaajaa uhkaavat isommat saalistajat, syvyyspommit ja meduusat. Jos pelaaja syö saalista nopeasti hetken ajan, päälle kytkeytyy feeding frenzy-tila, jossa pisteitä tulee enemmän. Pelissä ovat "normaali" ja "aikahyökkäys"-pelitilat.
Pelin saatavuus

Peli on ladattavissa Xbox 360:lle Xbox Live Marketplacelta hintaan 400 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat Boom Boom Rocket, Luxor 2, PAC-MAN Championship Edition ja UNO. Windowsille peli on ladattavissa PopCap Gamesin sivulta maksullisena. Pelistä ovat demoversiot sekä Xbox 360:lle että Windowsille.
Saavutukset Feeding Frenzyssä Xbox 360:llä

Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan keskitasolle, mutta aikaavieväksi.
Fiesta (Don Johnson Big Bandin albumi)

| Fiesta Don Johnson Big Band |
| --- | --- | --- |

Studioalbumin tiedot
 Julkaistu: 21. lokakuuta 2012
 Kesto: 55.53
 Levy-yhtiö: Beat Back
Listasijoitukset
  14.
Don Johnson Big Bandin muut julkaisut
| Records Are Forever 2009 | Fiesta 2012 | Physical Digital 2018 |
Fiesta on  Don Johnson Big Bandin 21. lokakuuta 2012 julkaistu viides studioalbumi.
Kappaleet

What Time is it?!! – 3.41
Rip it Up – 4.13 (feat. Noah Kin & Tuomo)
Living the Life – 3.33
Good Stuff – 3.39 (feat. Emma Salokoski)
Move Act Run – 3.43
The Light – 6.20 (feat. Emma Salokoski)
Walking With the Dead – 6.30
Same Blue – 5.56 (feat. Selja Sini)
FIireworks – 3.38 (feat. Pekka Kuusisto)
Bring it Back – 3.23
Midnight Hour – 3.56 (feat. Verneri Pohjola)
Cities – 7.16 (feat. Eva + Manu)
Arvostelut

Soundi:
Rumba:
Ferreira

Ferreira voi tarkoittaa seuraavia:
Ferreira do Alentejo, kunta Bejan piirissä, Portugalissa
Adelaide Ferreira (s. 1959), portugalilainen laulaja
Adhemar Ferreira da Silva (1927–2001), brasilialainen kolmiloikkaaja ja olympiavoittaja
Adriana Ferreira (s. 1990), portugalilainen huilisti
Ana Gomes Ferreira, Ana Free (s. 1987), portugalilainen laulaja
António Ferreira (1528–1569), portugalilainen runoilija
António Ferreira Gomes (1906–1989), portugalilainen katolinen piispa
Ariclenes da Silva Ferreira, Ari (s. 1985), brasilialainen jalkapalloilija
Augusto César Alves Ferreira da Silva (s. 1932), portugalilainen katolinen piispa
Barbie Ferreira (s. 1996), yhdysvaltalainen näyttelijä ja malli
Beatriz Ferreira (s. 1992), brasilialainen nyrkkeilijä
Catarina Realista Ferreira (s. 1995), portugalilainen jalkapalloilija
Conceição Ferreira (s. 1962), portugalilainen kestävyys- ja keskimatkojen juoksija
Edilson da Silva Ferreira (s. 1971), brasilialainen jalkapalloilija
Elisa Ferreira (s. 1955), portugalilainen poliitikko
Eusébio da Silva Ferreira (1942–2014), portugalilainen poliitikko
Fernando de Abreu Ferreira (s. 1984), brasilialainen jalkapalloilija
Flávio Ferreira (s. 1991), portugalilainen jalkapalloilija
Gabriel Vasconcelos Ferreira (s. 1992), brasilialainen jalkapalloilija
Geyse Ferreira (s. 1998), brasilialainen jalkapalloilija
Januário Torgal Mendes Ferreira (s. 1938), portugalilainen katolinen piispa
Jesualdo Ferreira (s. 1946), portugalilainen jalkapallovalmentaja
Jorge Ferreira da Costa Ortiga (s. 1944), portugalilainen katolinen arkkipiispa
Júlio Ferreira (s. 1994), portugalilainen taekwondoin
Jussiê Ferreira Vieira (s. 1983), brasilialainen jalkapalloilija
Képler Laveran Lima Ferreira (s. 1983), portugalilainen jalkapalloilija
Louis Ferreira (s. 1967), portugalilais-kanadalainen näyttelijä
Luís Gonzaga Ferreira da Silva (s. 1923), portugalilainen katolinen piispa ja jesuiitta
Manuel Ferreira (1905–1983), argentiinalainen jalkapalloilija
Marcelo Ferreira (s. 1965), brasilialainen kilpapurjehtija
Marcos André Raposo Ferreira, brasilialainen lintutieteilijä
Moisés Ferreira Coelho (1877–1959), brasilialainen katolinen arkkipiispa
Nayara Ferreira (s. 1993), brasilialainen lentopalloilija
Nelson Francelino Ferreira (s. 1965), brasilialainen katolinen piispa
Paulo Ferreira (s. 1979), portugalilainen jalkapalloilija
Rafinha (Márcio Rafael Ferreira de Souza, s. 1985), brasilialainen jalkapalloilija
Serafim de Sousa Ferreira e Silva (s. 1930), portugalilainen katolinen piispa
Serge Ferreira (s. 1959), ranskalainen seiväshyppääjä
Sílvio Manuel Azevedo Ferreira Sá Pereira (s. 1987), portugalilainen jalkapalloilija
Sky Ferreira (s. 1992), yhdysvaltalainen laulaja, lauluntekijä, malli ja näyttelijä
Tomé Ferreira da Silva (s. 1961), brasilialainen katolinen piispa
Venicio Ferreira (s. 1994), brasilialainen jalkapalloilija
Vergílio Ferreira (1916–1996), portugalilainen kirjailija
Vítor Machado Ferreira, Vitinha (s. 2000), portugalilainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Faith Evans

| Faith Evans |
| --- | --- |
 Faith Evans vuonna 2005.
Henkilötiedot
Syntynyt: 10. kesäkuuta 1973 (ikä 51) Florida, Yhdysvallat
Ammatti:  laulaja-lauluntekijä, musiikkituottaja, näyttelijä, kirjailija
Muusikko
Aktiivisena:  1994–
Tyylilajit:  R&B, soul, hip hop
Soittimet:  laulu
Levy-yhtiöt:  Bad Boy Records ja Capitol Records 
Aiheesta muualla
www.faithevansmusic.com
  [ Muokkaa Wikidatassa ] [ ohje ]  
Faith Evans (s. 10. kesäkuuta 1973) on yhdysvaltalainen laulaja-lauluntekijä. Hän on myös musiikkituottaja, näyttelijä ja kirjailija.
Evans oli naimisissa rap-artisti Christopher "The Notorious B.I.G." Wallacen kanssa tämän kuolemaan saakka.
Elämä ja ura

Evans syntyi afroamerikkalaiselle äidille ja valkoihoiselle isälle. Evans ei koskaan ole tavannut isäänsä ja on kertonut aina pitäneensä itseään ''mustana''.
Evans syntyi Floridassa mutta kasvoi New Jerseyssä. Hän muutti Los Angelesiin vuonna 1993. Hän toimi aluksi taustalaulajana, minkä jälkeen hän solmi levytyssopimus Puff Daddyn levy-yhtiön kanssa 1994. Vuosina 1995–2001 hän levytti yhtiölle kolme platinaa myynyttä studiolevyä ja teki usein yhteistyötä muiden yhtiön artistien kanssa.
Vuonna 2003 Evans siirtyi Capitol Records -levy-yhtiöön. Vuonna 2005 hän julkaisi menestyneen The First Lady -levyn ja joululevyn. Vuonna 2010 Evans julkaisi viidennen levynsä Something About Faith. Vuonna 2014 julkaistiin albumi Incomparable.
Vuonna 2017 julkaistiin Evansin ja hänen entisen aviomiehensä The Notorious B.I.G.:n yhteisalbumi The King & I.
Diskografia

Faith (1995)
Keep the Faith (1998)
Faithfully (2001)
The First Lady (2005)
Something About Faith (2010)
Incomparable (2014)
The King & I (2017) (mukana The Notorious B.I.G.)
Ferrer Bassa

Pere Carbonell i Huguet, 1915, Jaume Ferrer Bassan rintakuva. Katalonian parlamentin ulkoseinässä.
Ferrer Bassa (aktiivinen 1324–1348) oli espanjalainen taidemaalari ja kuvittaja, joka työskenteli Aragonian hoville Barcelonassa. Häntä pidetään katalonialaisen koulukunnan perustajana.
Ferrer Bassan elämästä tiedetään hyvin vähän. Tiedetään että vuosina 1324 ja 1333 häneltä tilattiin seinämaalaukset kahteen kirkkoon ja vanhaan kappeliin Sitgesissä. Hänen maineensa perustuu San Miquelin kappeliin Barcelonan Pedralbesin luostarissa tehtyihin seinämaalauksiin, jotka esittävät Kristuksen kärsimystä ja Neitsyt Marian iloa. Nämä maalaukset tilattiin 1343 ja valmistuivat 1346. Kappelissa on kaikkiaan kaksikymmentä eri maalausta. Niissä on selviä vaikutteita Giottolta, ja on arveltu että Bassa saattoi matkustaa Italiaan ennen teosten valmistumista.
Yksityiskohta maalauksesta Jumalanäidin kruunaus San Miquelin kappelissa.
Ferrer Bassan tyyli erottuu aikalaisista spontaaniudessaan, värinkäytön pehmeydessä ja kontrastien vähäisyydessä sekä ennen kaikkea maalausten henkilöiden yksilöllisissä piirteissä ja ilmeissä. Bassan ja hänen poikansa Arnau Bassan katsotaan tuoneen italialais-goottilaisen tyylin Aragoniaan.
Ferrer Bassa kuvitti miniatyyreillä myös monia käsikirjoituksia.
Ferrer Bassan uskotaan kuolleen vuonna 1348 riehuneessa ruttoepidemiassa.
Aiheesta muualla

Kuvia tai muita tiedostoja aiheesta Ferrer Bassa Wikimedia Commonsissa
Feedback (Rushin albumi)

| Feedback Rush |
| --- | --- | --- |

Cover-albumin tiedot
 Äänitetty : Phase One Studios, Toronto
 Julkaistu: 29. kesäkuuta 2004
 Tyylilaji: hard rock
 Kesto: 27.08
 Levy-yhtiö: Anthem
Listasijoitukset
  19.
Rushin muut julkaisut
| Rush in Rio 2003 | Feedback 2004 | Snakes & Arrows 2007 |
Feedback on rockyhtye Rushin cover-albumi, joka on samalla yhtyeen 30-vuotisjuhla-albumi. Se julkaistiin 29. kesäkuuta 2004 levymerkillä Anthem Records. Albumin on tuottanut sekä miksannut David Leonard. Phase one studion pro tools äänitykset viimeistelivät Michael Jack ja hänen assistanttinsa Jeff Muir. Stephen Marcussen masteroi albumin.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Alkuperäinen esittäjä/Inspiraation lähde | Kesto |  |  |  |  |  |
| 1. | Summertime Blues | Eddie Cochran, Jerry Capehart | Eddie Cochran, Blue Cheer, The Who | 3.43 |  |  |  |  |  |
| 2. | Heart Full of Soul | Graham Gouldman | The Yardbirds | 2.52 |  |  |  |  |  |
| 3. | For What It’s Worth | Stephen Stills | Buffalo Springfield | 3.30 |  |  |  |  |  |
| 4. | The Seeker | Pete Townshend | The Who | 3.27 |  |  |  |  |  |
| 5. | Mr. Soul | Neil Young | Buffalo Springfield | 3.51 |  |  |  |  |  |
| 6. | Seven and Seven Is | Arthur Lee | Love | 2.53 |  |  |  |  |  |
| 7. | Shapes of Things | Paul Samwell-Smith, Keith Relf, Jim McCarty | The Yardbirds | 3.16 |  |  |  |  |  |
| 8. | Crossroads | Robert Johnson | Robert Johnson, Cream | 3.27 |  |  |  |  |  |
|  |  |  |  | 27.08 |  |  |  |  |  |
Kokoonpano

Geddy Lee – laulu, basso
Alex Lifeson – kitara
Neil Peart – rummut, lyömäsoittimet
Arvostelut

Allmusic:
Imperiumi: 8½/10
Stylus Magazine: F
USA Today:
Ferreira de Castro

| Ferreira de Castro |
| --- | --- |

Henkilötiedot
Koko nimi:  José Maria Ferreira de Castro
Syntynyt: 1898 Salgueiros, Portugali
Kuollut: 1974 (75–76 vuotta) Porto, Portugali
Kansalaisuus:  Portugali
Ammatti:  kirjailija, toimittaja
Kirjailija
Äidinkieli: portugali
Tuotannon kieli: portugali
Aiheesta muualla
Löydä lisää kirjailijoitaKirjallisuuden teemasivulta
José Maria Ferreira de Castro (1898 Salgueiros, Portugali – 1974 Porto, Portugali) oli portugalilainen kirjailija ja toimittaja. Hän oli neorealismin edelläkävijä. Hän kuvasi orjuutta lähenevää Amazonin kumiviljelmien työläisten elämää teoksissaan Selva (1930) ja O Instinto Supremo (1968). Lisäksi hän kirjoitti realistisia romaaneja.
José Rodrigues: Ferreira de Castron muistomerkki. Porto, Portugali.
Aiheesta muualla

Kuvia tai muita tiedostoja aiheesta Ferreira de Castro Wikimedia Commonsissa
Ferdinand Čatloš

| Ferdinand Čatloš |
| --- | --- |

Henkilötiedot
Syntynyt: 7. lokakuuta 1895 Liptovský Hrádok, Itävalta-Unkari
Kuollut: 16. lokakuuta 1972 (77 vuotta) Martin, Tšekkoslovakia
Sotilashenkilö
Taistelut ja sodat:  ensimmäinen maailmansota toinen maailmansota
Sotilasarvo:  kenraali
Ferdinand Čatloš (7. lokakuuta 1895 Liptovský Hrádok, Itävalta-Unkari – 16. lokakuuta 1972 Martin, Tšekkoslovakia) oli slovakialainen kenraali toisen maailmansodan aikana. Slovakia taisteli ensin natsi-Saksan rinnalla, mutta Čatloš loikasi lopulta kapinallisten puolelle. Čatloš sai sodan jälkeen viiden vuoden tuomion toiminnastaan sodan aikana, josta hän istui vuoden.
Elämäkerta

Ferdinand Čatloš syntyi 7. lokakuuta 1895 nykyisen Slovakian Liptovský Hrádokissa ja opiskeli kauppakorkeakoulussa. Ensimmäisen maailmansodan sytyttyä hän palveli Itävalta-Unkarin armeijassa, jonka kadettina hän jäi venäläisten vangiksi syyskuussa 1915. Vuonna 1917 hän liittyi Venäjällä muodostettuun Tšekkoslovakian legioonaan pataljoonan komentajana.
Sodan jälkeen Čatloš palasi Slovakiaan, joka oli nyt osa itsenäistynyttä Tšekkoslovakiaa. Vuosien 1925 ja 1926 välillä Čatloš työskenteli maan puolustusministeriölle Prahassa ja vuonna 1926 hän toimi sotilasatasseana Budapestissa. Saman vuosikymmenen loppupuolella Čatloš lähti opiskelemaan sotilaskorkeakouluun Ranskaan Pariisiin. Opintojensa jälkeen Čatloš palasi jälleen Tšekkoslovakiaan, jossa hänestä tuli ensin vuonna 1935 Hraniceen sijoitetun divisioonan esikuntapäällikkö ja vuodesta 1938 seuraavaan vuoteen saakka autonomisen Slovakian sotilaskanslian komentaja. Vuonna 1939 hänet ylennettiin kenraaliksi.
Slovakia itsenäistyi lopulta natsi-Saksan tuella ja Čatlošista tuli maan puolustusministeri. Čatlošin johdolla Slovakia osallistui Saksan rinnalla hyökkäykseen Puolaan. Maan sisäpolitiikassa hän oli tukenut ensin Vojtech Tukan johtamia radikaaleja, mutta kääntyi lopulta presidentti Jozef Tison johtamien maltillisten puolelle. Toisen maailmansodan kuluessa Saksan tappio alkoi näyttää koko ajan entistä selvemmältä. Čatloš yritti lopulta ottaa yhteyttä slovakialaisiin vastarintataistelijoihin. Kesällä 1944 hän laati niin sanotun Čatlošin muistion, joka oli suunnitelma yhteistyön tarjoamisesta eteneville neuvostojoukoille Slovakian armeijan toteuttaman vallankaappauksen jälkeen. Neuvostoliiton puolelta suunnitelmaan ei kuitenkaan vastattu mitenkään. Lopulta samana vuonna alkoi Slovakian kansannousu. Čatloš vastusti aluksi kansannousua, mutta 2. syyskuuta hän pakeni kapinallisten valtaamalle alueelle. Čatloš vangittiin ja hänet siirrettiin joksikin aikaa Neuvostoliittoon.
Maailmansodan jälkeen vuonna 1947 Čatlošia vastaan aloitettiin oikeudenkäynti Tšekkoslovakiassa. Čatloš tuomittiin viiteen vuoteen vankeutta, joista hän istui lopulta kuitenkin vain yhden. Vapauduttuaan vuonna 1948 Čatloš asettui asumaan Martiniin, jossa hän kuoli 16. lokakuuta 1972.
Aiheesta muualla

Kuvia tai muita tiedostoja aiheesta Ferdinand Čatloš Wikimedia Commonsissa
Fabian Collan

Fabian Collan (18. joulukuuta 1817 Iisalmi – 17. helmikuuta 1851 Helsinki) oli suomalainen historiantutkija, toimittaja ja kirjailija.
Henkilöhistoria

Collanin vanhemmat olivat rovasti ja teologian tohtori Pehr Johan Collan ja Christina Elisabet Crohns. Hän opiskeli Porvoon lukiossa 1830–1833 ja valmistui ylioppilaaksi Helsingissä 17. toukokuuta 1834. Filosofian kandidaatiksi Collan valmistui vuonna 1839, maisteriksi 1840 ja lisensiaatiksi 1849. Hän väitteli tohtoriksi vuonna 1850.
Vuosina 1840–1844 Collan oli Savo-Karjalaisen osakunnan kuraattori. Hän toimi Suomalaisen Kirjallisuuden Seuran sihteerinä ja Helsingfors Morgonbladin päätoimittajana 1841–1844. Collan nimitettiin Helsingin yliopiston historian dosentiksi 1843. Hän työskenteli historian lehtorina ja rehtorina Kuopion lukiossa 1844–1850. Vuodesta 1850 kuolemaansa saakka Collan toimi filosofian apulaisena Helsingin yliopistossa ja Finlands Allmänna Tidning -lehden kotimaisen osaston päätoimittajana ja toimittajana.
Collan oli lapsena sairastanut riisitaudin ja kärsi heikosta terveydestä. Hän sairastui alkuvuonna 1851 ja kuoli helmikuussa 33-vuotiaana.
Fabian Collanin veljiä olivat kirjailija, säveltäjä Karl Collan ja sotarovasti, valtiopäivämies  Clas Collan sekä lääkäri, valtiopäivämies Alexander von Collan.
Teokset > Suomeksi

Kekriaatto : tapaus Pohja-Savon korvessa, kertomus.  Wilen, Turku 1864
Teokset > Muilla kielillä

De reformationis in Fennia initiis , väitöskirja.   Helsinki 1843
Finsk språklära : förra delen : formlära .   Helsinki 1847
De notione necessitatis Hegelianae , väitöskirja.   Helsinki 1850.
De Socrate philosopho et cive, supplicio capitis affecto .   Helsinki 1850
Lärobok i gamla tidens historia : fragment : afbrutet genom författarens död .   Helsinki 1850-1851
Valda skrifter , toimittanut V. Vasenius.  Edlund, Helsinki 1872 (sisälsi elämäkerran)
Aiheesta muualla

Pohjoissavolaisen kaunokirjallisuuden bibliografia - Fabian Collan
Vapaasti ladattavia Fabian Collanin e-kirjoja Project Gutenbergiltä ja Projekti Lönnrotilta.
Ferdinando Coppola

| 0 | 1 | 2 |
| --- | --- | --- |

Henkilötiedot
Syntymäaika: 10. kesäkuuta 1978 (ikä 46)
Syntymäpaikka: Napoli, Italia
Pelipaikka: Maalivahti
Pituus: 188 senttimetriä
Seura
Seura: Atalanta BC
Pelinumero: 32
Junioriseurat
1995–1997: SSC Napoli
Seurat
| Vuodet | Seura | O (M) |
| 1996–2000 2000–2001 2001–2003 2003–2006 2004 2006 2006–2007 2007– | SSC Napoli → Bologna (laina) Bologna Ascoli → Reggina Calcio (laina) AC Milan → Piacenza Calcio (laina) Atalanta BC | 22 (0) 0 (0) 0 (0) 67 (0) 2 (0) 0 (0) 42 (0) 61 (0) |
 Seurajoukkueuran tilastot kattavat vain kansalliset sarjat, päivitetty 20. joulukuuta 2009.
Ferdinando Coppola (s. 10. kesäkuuta 1978 Napoli, Italia) on italialainen jalkapallomaalivahti. Hän edustaa Serie A:ssa pelaavaa Atalantaa.
Ura

Coppola vietti uransa alkuvaiheessa suurimman osan ajastaan pienissä seuroissa varamaalivahtina. Ykkösmaalivahdin roolin hän nappasi kaudella 2004–2005 Ascolissa ja jatkoi rooliaan myös seuraavalla kaudella. Hyvien otteiden myötä Milan osti Coppolan riveihinsä, mutta lainasi hänet saman tien Serie B:n Piacenzaan, jossa Coppola pelasi sarjan kaikki ottelut. Kesällä 2007 hän sai tilaisuuden palata takaisin Serie A:han Atalantan ostaessa Coppolan Milanilta. Hän pelasikin kauden 2007–2008 kaikki ottelut.
Aiheesta muualla

Transfermarkt (saksaksi)
Frengers

| Frengers Mew |
| --- | --- | --- |

Studioalbumin tiedot
 Julkaistu: 2003
 Tuottaja(t): Rich Costey
 Tyylilaji: Rock
 Kesto: 48.43
 Levy-yhtiö: Evil Office / A:larm Music
Listasijoitukset
  36.
Mewin muut julkaisut
| Half the World is Watching Me 2000 | Frengers 2003 | And the Glass Handed Kites 2005 |
Frengers on vuonna 2003 julkaistu tanskalaisyhtye Mewin kolmas albumi. Levy sai huomattavaa suosiota arvostelijoilta ja se nosti Mewin kansainväliseen maineeseen. Levy on pääosin kokoelma kappaleita aikaisemmilta levyiltä Half The World Is Watching Me ja A Triumph For Man.
Tunnetuimmat kappaleet levyltä ovat "Am I Wry? No", "156", "Snow Brigade" ja "Comforting Sounds". Levyn nimi tulee englannin kielen sanoista friend (ystävä) ja stranger (tuntematon, vieras), frenger (monikossa frengers) on henkilö jota ei voi sanoa ystäväksi muttei myöskään tuntemattomaksi.
Kappaleet

Am I Wry? No – 4.54
156 – 4.55
Snow Brigade – 4.22
Symmetry – 5.39
Behind the Drapes – 3.40
Her Voice Is Beyond Her Years – 2.48
Eight Flew Over, One Was Destroyed – 4.48
She Came Home for Christmas – 3.55
She Spider – 4.44
Comforting Sounds – 8.58
Arvostelut

Desibeli.net:
Soundi:
Fiestar

| Fiestar |
| --- | --- |
 Yhtyeen jäsenet vuonna 2014, vasemmalta oikealle: Cao Lu, Hyemi, Linzy, Jei, Cheska, Yezi
Tiedot
Toiminnassa:  2012–2018
Tyylilaji:  K-pop
Kotipaikka:   Etelä-Korea
Laulukieli:  korea
Jäsenet:  Cao Lu   Jei   Linzy   Hyemi   Yezi  
Entiset jäsenet:  Cheska  
Levy-yhtiö:  LOEN Entertainment  
Aiheesta muualla
Kotisivut
Infobox OKNimi-testi OK: 
Fiestar (kor. 피에스타) on eteläkorealainen tyttöbändi, joka on aloittanut vuonna 2012. Yhtyeen debyyttisingle oli Vista. Ryhmän jäsenet ovat harjoitelleet yhdessä kaksi vuotta ennen debyyttiä. Cheska jätti yhtyeen vuonna 2014, josta lähtien yhtye on ollut viisijäseninen.
Cao Lu teki debyyttinsä sooloartistina vuonna 2004 kiinalaisessa laulukilpailussa.
Yhtyeen johtaja on Jei.
Yhtyeen hajoamisesta ilmoitettiin 15. toukokuuta 2018.
Jäsenet

Cao Lu (차오루)
Kim Jin Hee, Jei (재이)
Im Min Ji, Linzy (린지)
Kim Hye Mi, Hyemi (혜미)
Lee Ye Ji, Yezi (예지)
Francesca Ahn, Cheska (체스카)
Julkaisut > EP:t

BLACK LABEL (2015)
A Delicate Sense (2016)
Aiheesta muualla

Yhtyeen julkaisutiedot Melon-palvelussa (koreaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fiestar
Käännös suomeksi